Diari Oficial de la Generalitat Valenciana


Sumari del DOGV 3945, del 22-02-2001 (2001/1653)

RESOLUCIÓ de 15 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 5 de desembre de 2000, de la Conselleria de Benestar Social, per la qual es regulen i convoquen ajudes en matèria de serveis socials en el sector de discapacitats per a l'exercici 2001 (DOGV núm. 3.901, de 20 de desembre de 2000).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1653


Data del document
:   15-02-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * malaltia mental
    * ajuda pública
    * ajuda als discapacitats
    * suport econòmic
    * discapacitat
    * ajuda social

RESOLUCIÓ de 15 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 5 de desembre de 2000, de la Conselleria de Benestar Social, per la qual es regulen i convoquen ajudes en matèria de serveis socials en el sector de discapacitats per a l'exercici 2001 (DOGV núm. 3.901, de 20 de desembre de 2000). [2001/X1653]
  
L'Ordre de 5 de desembre de 2000, de la Conselleria de Benestar Social, per la qual es regulen i convoquen ajudes en matèria de serveis socials en el sector de discapacitats per a l'exercici 2001, publicada en el DOGV núm. 3.901, de 20 de desembre de 2000 (modificada per l'Ordre de 17 de gener de 2001, DOGV núm. 3.928, de 30 de gener de 2001), va ser tramitada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot sent condicionat el finançament d'aquestes ajudes a l'aprovació dels crèdits corresponents.
  
Una vegada aprovada i publicada la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de 29 de desembre de 2000), en aplicació d'allò establit en la disposició addicional tercera de l'esmentada ordre, i d'acord amb allò previst en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 5 de desembre de 2000, de la Conselleria de Benestar Social, per la qual es regulen i convoquen ajudes en matèria de serveis socials en el sector discapacitats per a l'exercici 2001.
  
Per tot això, i fent ús de les facultats que em confereixen l'article 47.11 del text refós de la Llei d'Hisenda Pública de la Generalitat Valenciana, i el Decret 138/2000, de 12 de setembre, de Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat dels crèdits pressupostaris i les línies de subvenció destinades a finançar les ajudes regulades en l'Ordre de 5 de desembre de 2000, de la Conselleria de Benestar Social, per la qual es regulen i convoquen ajudes en matèria de serveis socials en el sector de discapacitats per a l'exercici 2001, publicada en el DOGV núm. 3.901, de 20 de desembre de 2000 (Correcció d'errades DOGV núm. 3.921, de 19 de gener de 2001), que s'indiquen a continuació, tots ells a càrrec del programa pressupostari 19.08.586.54 Integració Social del Discapacitat,
  
1.- Denominació: suport a l'ocupació del discapacitat
  
- Línia de subvenció: T2470/01
  
- Consignació pressupostària: 14.990.877 PTA (103.374,08 euros)
  
- Procedència i quantia dels fons:
  
Propis: 85.294.309 PTA (103.374,08 euros)
  
2.- Denominació: PEI eliminació de barreres.
  
- Línia de subvenció: T1330/01
  
- Consignació pressupostària: 70.446.800 PTA (202.463,00 euros)
  
- Procedència i quantia dels fons:
  
Propis: 46.935.764 PTA (202.463,00 euros)
  
3.- Denominació: serveis socials especialitzats discapacitats
  
- Línia de subvenció: T0676/01
  
- Consignació pressupostaria: 7.074.435.080 PTA (99.546.646,55 euros)
  
- Procedència i quantia dels fons:
  
Propis no condicionats:. 5.142.353.228 PTA (19.782.911,55 euros)
  
Propis condicionats: 15.666.218 PTA (324.823,00 euros)
  
Externa: Ministeri de Treball i Assumptes Socials: 82.810.612 PTA (324.823,00 euros)
  
4.- Denominació: programes discapacitats.
  
- Línia de subvenció: T2189/01
  
- Consignació pressupostària: 791.329.306 PTA (1.451.150,76 euros)
  
- Procedència i quantia dels fons:
  
Propis no condicionats: 900.764.693 PTA (1.423.215,72 euros)
  
Propis condicionats: 2.324.000 PTA (13.967,52 euros)
  
Externa: Ministeri de Treball i Assumptes Socials: 2.324.000 PTA (13.967,52 euros)
  
5.- Denominació: serveis socials especialitzats malalts mentals
  
- Línia de subvenció: T2190/01
  
- Consignació pressupostària: 171.626.259 PTA (1.670.957,57 euros)
  
- Procedència i quantia dels fons:
  
Propis: 207.128.159 PTA (1.670.957,57 euros)
  
6.- Denominació: programes malalts mentals
  
- Línia de subvenció: T2191/01
  
- Consignació pressupostària: 44.136.385 PTA (590.806,10 euros)
  
- Procedència i quantia dels fons:
  
Propis: no condicionats: 89.168.767 PTA (410.502,46 euros)
  
Propis condicionats: 45.203.186 PTA (90.151,82 euros)
  
Externa: Ministeri de Treball i Assumptes Socials: 77.125.377 PTA (90.151,82 euros)
  
7.- Denominació: PEI atenció institucionalitzada malalts mentals.
  
- Línia de subvenció: T2735/01
  
- Consignació pressupostària: 519.450.070 PTA (1.179.052,68 euros)
  
- Procedència i quantia dels fons:
  
Propis: 203.928.225 PTA (1.179.052,68 euros)
  
8.- Denominació: PEI atenció institucionalitzada discapacitats.
  
- Línia de subvenció: T3065/01
  
- Consignació pressupostària: 50.162.981 PTA (169.884,61 euros)
  
- Procedència i quantia dels fons:
  
Propis 42.382.497 PTA (169.884,61 euros)
  
Segon
  
D'acord amb la normativa vigent, per a l'exercici 2001, el règim general de lliuraments per a les transferències corrents i de capital serà el que estableix l'article 47 bis del text refós de la Llei d'Hisenda Pública de la Generalitat Valenciana, llevat dels supòsits previstos en l'article 33 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de 29.12.2000), pel qual són exceptuades del règim general de lliuraments establit en aquell, les transferències corrents següents:
  
- Ajudes destinades a serveis especialitzats dels regulats en el títol I, capítol I, secció primera, de l'Ordre de 5 de desembre de 2000 abans esmentada, dirigides al manteniment dels centres, o a contribuir a sufragar el cost de les places o dels concerts de places que se subscriguen, sempre que es tracte d'entitats sense finalitat de lucre, es podran lliurar immediatament una vegada concedides, fins al 60% del seu import; el 40% restant es lliurarà després de l'aportació i de la comprovació de la documentació justificativa de l'efectiva i de la correcta aplicació almenys del 75% de l'import inicialment anticipat.
  
- Ajudes destinades a serveis socials especialitzats dels regulats en el títol I, capítol II, secció segona, de l'Ordre de 5 de desembre de 2000 abans esmentada, dirigides al finançament de programes d'actuació i d'activitats, podran ser lliurades immediatament una vegada concedides, fins al 60% del seu import; el 40% restant es lliurarà després de l'aportació i de la comprovació de la documentació justificativa de l'efectiva i de la correcta aplicació d'import anticipat.
  
Tercer
  
Els crèdits publicats tenen el caràcter de màxims, i no podran concedir-se subvencions una vegada esgotats aquests, circumstància que s'haurà de publicar en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.